open-index/open-wikipedia-markdown huggingface dataset:
Final Fantasy: The Spirits Within

***Final Fantasy: The Spirits Within*** é un filme de animación nipón-estadounidense dirixido por Hironobu Sakaguchi e Moto Sakakibara que se estreou no 2001. Filme baseado na saga de videoxogos xaponesa creada por Hironobu Sakaguchi *Final Fantasy*.

## Sinopse 
No ano 2065, trala chegada dun devastador meteorito, a Terra é invadida por uns alieníxenas de aparencia espectral. As cidades son arrasadas, xerando un estado de confusión e destrución en todo o planeta. Ante a imposibilidade de loitar contra estes seres, a escasa poboación terrestre decide atrincheirarse en cidades escudo mentres intentan buscar un xeito de sobrevivir. Pero o tempo esgótase.

Os habitantes do planeta debátense entre buscar novas formas de combater o ataque extraterrestre ou abandonar a Terra e aniquilala. Pero a doutora Aki Ross aférrase ós valores da condición humana confiando en que debe existir un futuro mellor para a Terra. Co obxectivo de entender e loitar directamente contra o inimigo, Aki decide infectarse cun virus alieníxena e así conseguir a clave que derrote a estes seres. A busca de Aki non será doada xa que o tempo non corre ó seu favor e conta coa oposición do Xeneral Hein que está decidido a esnaquizar ós aliens cunha arma mortífera que podería mesmo destruír a totalidade do planeta.

Mais a doutora Ross non está soa; dispón da axuda do eminente Doutor Sid e o escuadrón Deep Eyes, liderado por Gray Edwards. Todos xuntos intentarán salvar a Terra, mentres os plans do Xeneral Hein avanzan inexorablemente.

## Personaxes 
* Ming-Na como Aki Ross
* Alec Baldwin como Gray Edwards
* Ving Rhames como Ryan
* Steve Buscemi como Neil
* Peri Gilpin como Jane
* Donald Sutherland como Doutor Sid
* James Woods como Xeneral Hein
* Keith David como Membro do consello #1
* Jean Simmons como Membro do consello #2
* Matt McKenzie como Maior Elliot

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo 
* Ficha en Metacritic
Villarejo de Órbigo

**Villarejo de Órbigo** é un concello español da provincia de León, en Castela e León. Tiña unha poboación de 3.112 habitantes en 2015.
Limita ao norte con Villares de Órbigo, Hospital de Órbigo e Bustillo del Páramo, ao leste con Villazala, ao sur con San Cristóbal de la Polantera e ao oeste con Valderrey e San Justo de la Vega.

## Localidades
*Villoria de Órbigo
*Veguellina de Órbigo
*Estébanez de la Calzada
*Villarejo de Órbigo
Quimera monstruosa

A  (*Chimaera monstrosa*)  é unha especie de holocéfalo da orde dos quimeriformes (*Chimaeriformes*) propia do nordeste do océano Atlántico e o mar Mediterráneo.

Parece prefirir a plataforma continental superior, entre os 300 e os 500 m de profundidade, cun máximo confirmado de 1 663 m. É ovípara e a época de desova é en primavera e verán. Ten un ciclo de vida moi lento, chegando á madurez sexual entre os 11,2 e os 13,4 anos, cunha lonxevidade de entre 26 e 30 anos.

## Status de conservación 
Segundo a UICN en 2020 era unha considerada unha especie *vulnerable*.

## Notas
Miliobatiformes

A dos **miliobatiformes** (*Myliobatiformes*) é unha das catro ordes da superorde dos batoideos, peixes cartilaxinosos elasmobranquios relacionados cos tiburóns (superorde selaquimorfos).

Moi semellantes ás raias (denomínanse ás veces **raias látego** ou **raias de aguillón**) estes peixes estaban anteriormente incluídos na orde *Rajiformes*, pero estudos filoxenéticos recentes demostraron que os miliobatiformes constitúen un grupo monofilético.

## Clasificación 
Nelson, en 2006, na súa obra *Fishes of the World* clasifica os miliobatiformes da seguinte maneira:

'*Orde *Myliobatiformes***
* **Suborde *Platyrhinoidei'''*
** Familia *Platyrhinidae* D. S. Jordan, 1923
* *'Suborde *Zanobatoidei*'*
** Familia *Zanobatidae* Fowler, 1928
* *'Suborde *Myliobatoidei***
** Superfamilia ***Hexatrygonoidea*'*
*** Familia *Hexatrygonidae* Heemstra & Smith, 1980
** Superfamilia ***Urolophoidea***
*** Familia *Plesiobatidae* Nishida, 1990
*** Familia *Urolophidae* Müller e Henle, 1841
** Superfamilia ***Urotrygonoidea***
*** Familia *Urotrygonidae* McEachran, Dunn & Miyake, 1996
** Superfamilia ***Dasyatoidea***
*** Familia *Dasyatidae* Jordan, 1888 
*** Familia *Potamotrygonidae* Garman, 1877
*** Familia *Gymnuridae* Fowler, 1934
*** Familia *Myliobatidae* Bonaparte, 1838

### Controversia 
A orde foi proposta por Leonard Compagno en 1973. De acordo coa súa revisión de 1999 esta orde comprendía as seguintes familias:
::* *Dasyatidae*
::* *Gymnuridae*
::* *Hexatrygonidae*
::* *Mobulidae*
::* *Myliobatidae*
::* *Plesiobatidae*
::* *Potamotrygonidae*
::* *Rhinopteridae* Jordan & Evermann, 1896
::* *Urolophidae*

Porén, a orde no é recoñecida por *FishBase*, que sitúa as seis familias que considera na orde dos raiformes.

Pola súa parte, o *Integrated Taxonomic Information System* (ITIS) considera estas familias:
::* *Dasyatidae* 
::* *Gymnuridae* 
::* *Hexatrygonidae*
::* *Mobulidae* Gill, 1893 (non recoñecida por *FishBase*, que clasifica todas as súas especies na familia dos *Myliobatidae*)
::* *Myliobatidae*
::* *Plesiobatidae*
::* *Potamotrygonidae*
::* *Rhinopteridae*
::* *Urolophidae*

(Para outra clasificación, véxase a *ligazón externa* ao NCBI).

## En Galicia 
En augas próximas ás costas galegas están citadas as especies seguintes:

* *'Familia *Dasyatidae*'*
** *Dasyatis pastinaca* (Linnaeus, 1758) (a ouxa)
* *'Familia *Mobulidae*'*
** *Mobula mobular* (Bonnaterre, 1788) (a manta)
* *'Familia *Myliobatidae*'*
** *Myliobatis aquila* (Linnaeus, 1758) (o chucho)

## Notas 
## Véxase tamén 
### Bibliografía 
* Compagno, Leonard J. V. e Hamlett, William C., eds. (1999): *Checklist of Living Elasmobranchs. Sharks, Skates, and Rays: The Biology of Elasmobranch Fishes*. Baltimore: Johns Hopkins University Press. ISBN 0-8018-6048-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Condrictios
* Batoideos

### Ligazóns externas 
* NCBI *Myliobatiformes  Consultada o 15/11/2012.
Quincy Acy

**Quincy Jyrome Acy**, nado o 6 de outubro de 1990 en Tyler, Texas, é un xogador estadounidense de baloncesto profesional que xoga no Olympiacos BC grego.

## Instituto 
No seu ano sénior no instituto, Acy fixo 17.8 puntos e 7.8 rebotes por partido. Foi clasificado coma o 80º mellor xogador do país e o 22º mellor ala-pivote.

## Traxectoria universitaria 
### Freshman 
Acy xogou para os Baylor Bears na Universidade. Coma freshman, acadou 5.4 puntos e 3.6 rebotes por partido. Foi elixido Rookie da Semana da conferencia Big 12 o 24 de novembro.

O 6 de agosto de 2014, Acy foi traspasado ós New York Knicks xunto a Travis Outlaw a cambio de Wayne Ellington e Jeremy Tyler.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Quimera (mitoloxía)

Na mitoloxía grega, **Quimera** (en grego antigo Χίμαιρα, *Chímaira*, que significa "animal fabuloso"; a través do latín *Chimæra*) era un monstro horrendo, filla de Tifón e de Equidna; para Hesíodo, era filla da Hidra de Lerna. Fora criada por Amisodares, rei de Cardia. Foi a nai, con Ortro, da Esfinxe e do León de Nemea . 

## Mitoloxía 
Quimera vagaba polas rexións de Asia Menor aterrorizando as poboacións e engulindo animais e rabaños enteiros. 

As súas descricións varían desde as que dicían que tiña o corpo dunha cabra, os cuartos traseiros dunha serpe ou un dragón e a cabeza dun león , até as que afirmaban que tiña tres cabezas: unha de león, outra de macho cabrío, que lle saía do lombo, e a última de dragón, que nacía na cola. Todas as descricións coinciden, porén, en que vomitaba fogo por unha ou máis das súas cabezas e polo traseiro. Era sumamente rápida.

Quimera foi derrotada finalmente por Belerofonte coa axuda de Pegaso, o cabalo alado, ás ordes do rei Ióbates de Licia. Hai varias descricións da súa morte: algunhas din simplemente que Belerofonte a atravesou coa súa lanza, mentres que outras sosteñen que a matou cubrindo a punta da lanza con chumbo que se fundiu ao ser exposto á ardente respiración de Quimera .
[miniatura|A [Quimera de Arezzo, obra mestra da escultura etrusca]]

## Outros personaxes 
Tamén se chamaba **Quimera** unha ninfa que se namorou do fermoso Dafnis. Outra ninfa, Nomia, fixéralle xurar que nunca lle sería infiel, so pena de deixalo cego. Pero Quimera seduciuno cando estaba bébedo e Nomia, cumprindo a súa ameaza, cegouno. Dafnis sobreviviu pouco tempo, cantando tristes cancións, ata que Hermes, o seu pai, converteuno nunha pedra na que naceu unha fonte .

Eneas, famoso polo seu papel na Guerra de Troia, celebrou en Sicilia unha competición naval dentro das honras fúnebres polo seu pai, Anquises. Unha das naves participantes chamábase **Quimera** .

## Notas 
## Véxase tamén 
### Bibliografía 
* GRAVES, Robert: *Los mitos griegos*, Ed. Gredos, 1ª ed. 2019, 278-282.
* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed., 2013 [a numeración segue a utilizada neste texto].
* HIXINO: *Fábulas mitológicas*. Tradución, introdución e notas de Francisco Miguel del Rincón Sánchez. Alianza Editorial 2009, 57; 151.
* OVIDIO: *Metamorfosis*. Tradución de Antonio Ramírez de Verger. Alianza Editorial 3ª ed. 2015, 2ª reimp. 2017, IX, 647-648 [a numeración segue a utilizada neste texto].
* PSEUDO-APOLODORO: *Biblioteca mitológica*. Tradución e notas de Julia García Moreno. Alianza Editorial 3ª ed. 2016 [a numeración segue a utilizada neste texto].
* VIRXILIO: *Eneida*. Alianza Editorial, 1ª Ed 1986, V, 118 [a numeración segue a utilizada neste texto].
### Outros artigos 
* Quimera de Arezzo
* Leóns de Buda
* Quimerismo
Eric II de Noruega

**Erik Magnusson**, alcumado *o inimigo dos curas* (en noruegués, ***Eirik prestehater***). Nado no 1268 e finado en Bergen o 15 de xullo de 1299. Foi rei de Noruega de 1280 a 1299 baixo o nome de **Eric II de Noruega**.

## Traxectoria 
Erik foi o fillo máis vello de Magnus VI e Ingeborg de Dinamarca. Foi través da súa ascendencia materna, era descendente do rei Olaf o Santo e, polo tanto, co seu ascenso ao trono a descendencia de Olaf volveu a reinar en Noruega.

### Reinado 
Foi coroado en Bergen o 2 de xullo de 1280, contando con só 12 anos de idade. Por mor da súa curta idade, o goberno recalou nas mans dos seus conselleiros, entre os que atopábase a súa nai, a raíña viúva, Ingeborg.

É recordado como un rei débil, cuxas decisións sempre estiveron influídas polos seus conselleiros, aínda cando acadou a maioría de idade (15 anos). Recibiu o sobrenome de *o inimigo dos curas* pola tensa relación que mantivo coa igrexa norueguesa. Porén, a situación en realidade reflectía a rivalidade do clero coa aristocracia, que se fixera co control do goberno.

Probablemente pola cuestión dos reclamos da herdanza da súa nai en Dinamarca, Erik II apoiou a bandidos que, como Stig Andersen Hvide, asolaron as costas dinamarquesas despois da morte de Erik V.

Finou en 1299 e foi sepultado na antiga catedral de Bergen. Ao non deixar descendentes varóns, foi sucedido polo seu irmán máis novo, Haakon.

### Matrimonio e fillas 
En 1281, casou coa princesa Margarida de Escocia, filla do rei Alexandre III. O compromiso pactárase anos atrás, nun intento do seu pai, Magnus VI, de mellorar as relacións con Escocia. Margarida finou poucos anos despois, en 1283, dando a luz a súa filla.
* Margarida (1283-1290), raíña de Escocia.

O 25 de setembro de 1293 casou con outra princesa escocesa, Isabel Bruce, irmá de Roberto I de Escocia. Deste matrimonio tivo outra filla: 
* Ingeborg (1297-1353), princesa de Suecia e duquesa de Finlandia, esposa do duque Valdemar de Finlandia.
She's Hearing Voices

"'''She's Hearing Voices'*" é un sinxelo da banda inglesa de post-punk revival Bloc Party. A canción foi inicialmente editada nun vinilo de 7" a través do selo independente Trash Aesthetics en febreiro do 2004, e posteriormente apareceu no EP *Bloc Party*. Despois diso sería re-gravada para o álbum de estrea do grupo, *Silent Alarm'', mentres que "The Marshals Are Dead" sería re-gravada e editada na versión en 7" e DVD do sinxelo de "So Here We Are".

## Listaxe de cancións 
# "She's Hearing Voices"
# "The Marshals Are Dead"
# "The Answer"
Hysteria

"**Hysteria**" (tamén coñecida como "**Hysteria (I Want It Now)**" nos Estados Unidos) é unha canción da banda inglesa de rock alternativo Muse. Foi publicada como sinxelo do seu terceiro álbum de estudio, *Absolution*, o 1 de decembro do 2003. Chegou ao número 17 da lista británica de sinxelos, e ao 9 na estadounidense *Billboard Modern Rock Tracks*.

## Listaxe de cancións 
;7", CD
# "Hysteria" – 3:47
# "Eternally Missed" – 6:05
#* Produced by John Cornfield, Paul Reeve and Muse.
;DVD
# "Hysteria" (vídeo – Director's Cut)
# "Hysteria" (DVD Son)
# "Hysteria" (live on MTV2 Vídeo)
# "Artwork Gallery"
La Quimera

***La Quimera*** é unha novela en lingua castelá de Emilia Pardo Bazán, publicada en 1905. En palabras da autora —no prólogo da novela— *La Quimera* trátase dunha *sátira social* cuxo propósito foi estudar "un aspecto da alma contemporánea". É unha novela psicolóxica na que o protagonista encarna un mal da época: seducido pola súa quimera, "triunfar ou morrer", destrúese como home sen realizarse como artista. A obra apareceu publicada como folletín en 1903 na revista *La Lectura*, aparecendo dous anos máis tarde xa completa e co prólogo explicativo.

## Trama 
A novela trata sobre a vida do pintor *Silvio Lago*, que marcha a Arxentina, onde sobrevive como pode, para regresar a España coa decisión de triunfar como artista. Para iso ponse baixo a protección de *Minia*, unha famosa compositora que pasa o verán no seu pazo galego.

## Narración 
É unha novela en clave, na que Pardo Bazán deixa entrever certos elementos autobiográficos á par que a súa relación co pintor galego Joaquín Vaamonde, que a retratou en varias ocasións.

Confirmando o seu criterio de que a novela debe reflectir o momento no que é escrita, poden apreciarse en *La Quimera* certos ecos modernistas e simbolistas.

## Véxase tamén 
### Ligazóns externas 
* *La Quimera* Biblioteca Virtual Miguel de Cervantes.
* "*La Quimera*, o la crueldad del artista", artigo de Marina Mayoral en *Cervantes Virtual* .
Villanueva de las Manzanas

**Villanueva de las Manzanas** é un concello español da provincia de León (Castela e León). A súa poboación é de 543 habitantes (INE 2011).

## Localidades
*Palanquinos
*Riego del Monte
*Villacelama
*Villanueva de las Manzanas

## Véxase tamén
### Ligazóns externas
*Páxina oficial do concello
Case 39

***Case 39*** é un filme estadounidense de terror dirixido por Christian Alvart que se estreou no 2009.

## Sinopse 
Emily Jenkins (Renée Zellweger) é unha traballadora de servizos sociais. Emily pensa que no seu campo xa o ten visto todo, ata que un día coñece o seu novo e máis misterioso caso, o que fai o número 39: unha nena maltratada de 10 anos chamada Lilith Sullivan (Jodelle Ferland). Confirma os seus peores medos cando os pais de Lilith intentan matar á nena no forno da cociña. Emily sálvaa e decide levala con ela ata que outra familia a poida adoptar. Pero axiña descubrirá que Lilith non é tan inocente como semella.

## Personaxes 
* Renée Zellweger como Emily Jenkins
* Jodelle Micah Ferland como Liliahna "Lillith" Sullivan
* Ian McShane como Detective Mike Barron
* Bradley Cooper como Douglas J. Ames
* Callum Keith Rennie como Edward Sullivan
* Kerry O'Malley como Margaret Sullivan
* Adrian Lester como Wayne
* Georgia Craig como Denise
* Cynthia Stevenson como Nancy
* Alexander Conti como Diego

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes 
* Ficha en AllMovie
O misterio Galíndez

***O misterio Galíndez*** (en ) é un filme dirixido por Gerardo Herrero que se estreou no 2003. Baséase na novela de Manuel Vázquez Montalbán *Galíndez*. Estreouse en galego na TVG o 3 de febreiro de 2012.

## Sinopse 
A finais da década dos 80, Muriel Colbert, unha moza americana, chega a España para traballar na súa tese doutoral sobre Jesús Galíndez, un político independentista vasco exiliado nos Estados Unidos trala Guerra Civil española (1936-1939), e desaparecido en 1956 en estrañas circunstancias. Muriel ponse en contacto cun vello escritor, que lle proporciona información sobre as últimas persoas que viron a Galíndez con vida. Arranca así unha investigación que axiña pasa do ámbito académico ó político, pois os culpables da morte de Galíndez intentarán impedir por tódolos medios que Muriel esclareza e denuncie os feitos.

## Personaxes 
* Saffron Burrows como Muriel Colbert
* Harvey Keitel como Edward Robards 
* Eduard Fernández como Galíndez
* Guillermo Toledo como Ricardo
* John Furey como Norman Radcliffe
* Reynaldo Miravalles como Don Angelito
* Chete Lera como Diplomático
* Miriam Learra como Rosa 
* Carlos Padrón como León María Jara

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
Quimera (arquitectura)

[right|thumb|Quimeras na [Catedral de Nôtre Dame de París.]]
Unha **quimera** é o nome utilizado en arquitectura para describir unha figura fantástica, mítica ou grotesca (moitas veces a dun animal), utilizada con fins decorativos. O seu nome vén da quimera mitolóxica.

Frecuentemente confúndese coa gárgola, que é unha figura esculpida, xeralmente grotesca, presente na arte románica e sobre todo na gótica e na plateresca, cuxa finalidade precisa é a evacuación da auga da chuvia dos tellados, e non a soamente decorariva.

## Véxase tamén 
### Outros artigos 
* Gárgola (arquitectura)
* Quimera (mitoloxía)
* Mascarón
Yorokobu

***Yorokobu*** é unha revista en liña escrita en lingua castelá que naceu como blog e trata sobre tendencias, creatividade, arquitectura, deseño, cine, televisión e música, entre outros. Foi creada por Juanjo Moreno, xornalista da Universidade Complutense de Madrid, e actualmente é o seu director. Segundo os seus creadores, a filosofía da revista reside nas lecturas calmadas dos seus artigos, fuxindo do balbordo cotián e atopando nela un lugar para se relaxar. O nome de revista vén do xaponés, onde *Yorokobu* significa "felicidade".

En 2018 tiña un convenio de colaboración co xornal dixital *ElDiario*.

## Notas
Eldiario.es

**eldiario.es** é un xornal online español, creado en 2012 e editado en castelán, dispoñíbel na rede dende o 18 de setembro de 2012. Está dirixido por Ignacio Escolar, fundador e ex director de *Público*, e agrupa no seu cadro de persoal numerosos xornalistas que formaban parte dese xornal até o peche da súa edición en papel, así coma outros procedentes de *Periodismo Humano*.
Na actualidade ten un convenio colaborativo co xornal galego *Praza Pública*.

A súa liña editorial está dirixida a un público obxectivo de esquerda, novo e con formación .

## Notas 
## Véxase tamén 
### Outros artigos 
* *Público*
* Ignacio Escolar
* *Praza Pública*
### Ligazóns externas 
* eldiario.es
Campionato do Mundo de hóckey a patíns feminino de 2012

A XI edición do **Campionato do Mundo** feminino de hóckey a patíns tivo lugar entre os días 10 e 17 de novembro de 2012 nas instalacións do Clube Português do Recife, na cidade de Recife (Brasil), sendo a segunda vez que a competición se dispou no país suramericano trala edición de 1996 que tivo lugar en Sertaozinho. Ao final da competición, a selección de Francia proclamouse campioa tras derrotar na final ao equipo español por 3 goles a 2, conseguindo deste xeito o seu primeiro título mundial.

Nesta edición, na que participaron 14 seleccións de tres continentes, xogáronse un total de 43 partidos nos que se anotaron 270 goles, o que supón unha media de 6,28 goles por partido.

## Sistema de Competición 
A competición dividiuse en dúas fases:

* Na primeira fase os 14 equipos se reparten do catro grupos, dos cales dous están integrados por tres equipos e os outros dous por catro equipo. Dentro de cada grupo, cada equipo se enfronta unha vez contra os outros para determinar a clasificación.
* Na fase final, os dous equipos mellor clasificados de cada grupo se clasifican para os cuartos de final, mentres que os peor clasificados de cada grupo son agrupados nun único grupo no que tódolos equipos xogan todos contra todos.

Os grupos da primeira fase quedaron do seguinte xeito:

|valign="top" width="22%"|

|valign="top" width="22%"|

|valign="top" width="22%"|

|}
* NOTA: entre paréntese primeiro a clasificación no Mundial 2010 de Alcobendas, e en segundo lugar a clasificación no *ranking* mundial antes do Campionato.

## Equipos 
### Alemaña 
* **Adestrador:** Quim Puigvert

### Arxentina 
* **Adestrador:**

### Brasil 
* **Adestrador:** Josep Barberá

### Chile 
* **Adestrador:** Rodrigo Quintanilla

### Colombia 
* **Adestrador:** Fernando Sierra

### España 
* **Adestrador:**

### Estados Unidos 
* **Adestrador:** Aaron "Frankie" Lee

### Francia 
* **Adestrador:** Fabien Savreux

### India 
* **Adestrador:**

### Inglaterra 
* **Adestrador:** Carlos Amaral

### Xapón 
* **Adestrador:**

### Portugal 
* **Adestrador:** Jorge Lopes

### Suíza 
* **Adestrador:**

### Uruguai 
* **Adestrador:** Alicia Romera

## Primeira fase 
### Grupo A 
### Grupo B 
### Grupo C 
### Grupo C 
## Postos 9 a 14 
## Fase final 
:**Do 5º ao 8º posto**

#### Cuartos de final 
#### Clasificación 
#### 7º posto 
#### 5º posto 
#### Semifinais 
#### 3º e 4º posto 
#### Final 
## Clasificación final 

## Notas 
## Véxase tamén 
### Ligazóns externas 
* Sitio web oficial do Campionato 
* Sitio web do CIRH
El programa de Ana Rosa

***El programa de Ana Rosa*** é un programa de televisión matinal, producido por Cuarzo Producciones para a cadea española Telecinco. Foi estreado o 10 de xaneiro de 2005 con bos rexistros de audiencia. Actualmente emítese de luns a venres despois do matinal de *Informativos Telecinco* desde as 09:00 ata as 12:40 horas.

O programa está presentado por Ana Rosa Quintana, coa colaboración principal de Màxim Huerta e Joaquín Prat. Óscar Martínez foi co-presentador do programa desde 2005, etapa que chegou ás mans de Telecinco pero no ano 2009 abandono o seu cargo para emprender novos proxectos e sería substituído por Joaquín Prat.

## Formato 
*El programa de AR* é un magacín que aborda a actualidade desde diferentes perspectivas: entrevistas a personalidades, reportaxes de investigación, seccións temáticas e faladoiros e mesas de debate (política, actualidade, sociedade etc.).

Predominan no programa os temas de calado social (a violencia nas aulas, a anorexia, as drogas etc.) e a crónica de sucesos. Tamén ten unha presenza destacada a actualidade da prensa rosa, e realízase un seguimento especial dos concursos de telerrealidade que emite a cadea.

## Equipo técnico 
* **Produción** 
** Unicorn Content e Mediaset España
* **Dirección** 
** Óscar de la Fuente 
* **Realización** 
** Iñaki Pérez
* **Produción executiva Unicorn** 
** Xelo Montesinos
* **Produción executiva Mediaset España** 
** Gemma Carrasco 
* **Produción Unicorn Content** 
** Elena de la Cruz
* **Produción Mediaset España** 
** Belén Huete
* **Produción delegada de contidos**
** Kety del Castillo

### Presentadora 
* Ana Rosa Quintana

### Copresentadores 
* Patricia Pardo (actualidade e sucesos)
* Joaquín Prat (sociedade e realities)

## Colaboradores 
### Actualidade 
### Entretemento 
### Outros 
* Nacho Abad (2005-). Cronista de sucesos.
* Mario Picazo (2005-). Previsións e meteoroloxía.
* Alejandra Prat (2008-). Tendencias e crónica social.
* Francine Gálvez (2008-).
* Sara Carbonero (2009-). Sección deportiva.
* Cristina Tárrega (2010-). Sección de beleza e saúde.
* Juanjo Martín (2012-). Adestrador persoal para axudar a perder peso a xente obesa.

### Antigos 
## Véxase tamén 
### Ligazóns externas 
* Sitio web oficial
Constantino II de Grecia

**Constantino II de Grecia, príncipe de Dinamarca** (en grego, Κωνσταντίνος B', Βασιλεύς των Ελλήνων, Konstantinos II, Vasileus ton Ellinon), nado en Atenas o 2 de xuño de 1940 e finado na mesma cidade o 10 de xaneiro de 2023, foi rei dos helenos entre 1964 e 1973.

## Traxectoria 
Constantino foi fillo do rei Paulo I e Frederica de Hannover. Pertencía á Casa de Schleswig-Holstein-Sonderburg-Glücksburg, tamén chamada Casa de Glücksburg, unha rama da dinastía danesa de Oldemburg. Casou coa princesa Ana María de Dinamarca.

Foi coñecido como Constantino de Grecia, nome oficial que figura en español no seu pasaporte diplomático danés. Utilizou o título de xeito oficial en Dinamarca, ou por cortesía nalgúns países, da súa Maxestade o Rei Constantino II de Grecia, Príncipe de Dinamarca. Os títulos da familia real grega non son recoñecidos en Grecia, onde non hai títulos nobiliarios, pero son recoñecidos oficialmente en Dinamarca xa que todos os seus membros son príncipes de Dinamarca por seren descendentes do rei Cristian IX. Foi irmán da raíña emérita Sofía de España e da princesa Irene de Grecia e Dinamarca.

O seu breve reinado estivo marcado pola inestabilidade política e pola Ditadura dos Coroneis. A comezos de 1967 un golpe de Estado militar depuxo o goberno e estableceu unha xunta militar gobernamental. O xuramento de fidelidade que Constantino, como rei e xefe do Estado, tomou a xunta militar outorgoulle un forte resentimento popular. En decembro dese ano o rei fracasou no seu intento de derrocar a xunta cun contragolpe militar, e el e mais a familia marcharon ao exilio.

En xuño de 1973 o goberno militar depúxoo como rei, feito confirmado por un referendo nacional tras a restauración do goberno civil en 1974, o que significou a fin da monarquía en Grecia, aínda que Constantino xamais renunciou aos seus dereitos dinásticos ao trono.

Realizou nas últimas décadas da vida frecuentes viaxes ao país para xestións inmobiliarias e familiares, estivo en litixio co goberno grego sobre a compensación a percibir despois de que este lle incautara as propiedades da familia real. Ten unha presenza destacada en todos os actos oficiais da realeza europea coa que está estreitamente emparentado. Durante o seu exilio de 46 anos fixou a súa residencia en Londres  pero en 2013 volveu morar en Grecia. 

En decembro de 2021, un infarto cerebral obrigou a súa hospitalización. En xaneiro de 2022 debeu ser ingresado de novo logo de contaxiarse de covid-19. Faleceu en Atenas o 10 de xaneiro de 2023 aos 82 anos de idade. O primeiro ministro heleno, Kyriakos Mitsotakis, trasladou o seu pésame á familia, declarando que "as feridas foran sandadas" pola "conciencia libre e madura do pobo" pero tamén pola "actitude" de Constanstino tras a monarquía.

## Na ficción 
Constantino II de Grecia, no telefilme adicado á vida da súa irmá, a raíña Sofia, titulado Sofía (2010), foi interpretado na ficción polo actor Yon González.

## Notas
Villaobispo de Otero

**Villaobispo de Otero** é un concello español da provincia de León (Castela e León). A súa poboación é de 661 habitantes (INE 2011).

## Localidades
*La Carrera
*Brimeda
*Carneros
*Otero de Escarpizo
*Sopeña de Carneros
*Villaobispo de Otero

## Véxase tamén
### Ligazóns externas
*Páxina oficial do concello
Xermar, Cerceda, Cerceda

**Xermar** é un lugar da parroquia de Cerceda no concello coruñés de Cerceda na comarca de Ordes. Tiña 42 habitantes no ano 2011 segundo datos do INE, dos cales 20 eran homes e 22 eran mulleres.

## Notas 
## Lugares e parroquias 
### Lugares de Cerceda 
### Parroquias de Cerceda
Xermar

Como topónimo **Xermar** pode referirse a:

;En Galiza
***Xermar**, parroquia do concello de Cospeito;
***Xermar**, lugar da parroquia de Cerceda, no concello de Cerceda.

## Véxase tamén
### Outros artigos
Jorge Javier Vázquez

**Jorge Javier Vázquez Morales**, nado en Badalona (Barcelona) o 25 de xullo de 1970, é un presentador de televisión español.

## Traxectoria 
## Listaxe de traballos en televisión 
### Como presentador 
* 2001: *Rumore, rumore* (Antena 3)
* 2003-2008: *Aquí hay tomate* (Telecinco)
* 2007-2008: *Hormigas blancas* (Telecinco)
* 2008: *Gran Hermano 10* (Resumos diarios e debate) (Telecinco)
* 2009: *Sálvame Golfo* (Telecinco)
* 2009-: *Sálvame diario* (Telecinco) de luns a mércores
* 2009-: *Deluxe* (Telecinco)
* 2009: Badaladas xunto con Belén Esteban (Telecinco)
* 2011: *Supervivientes* (Telecinco)
* 2011: *Acorralados* (Telecinco)
* 2011: Badaladas xunto con Kiko Rivera e Isabel Pantoja (Telecinco)
* 2011: *Especial Romina: la madre de Ylenia* e *Especial Albano: la respuesta Deluxe*.
* 2012: *Hay una cosa que te quiero decir* (Telecinco)

### Como colaborador 
* 1997-1998: *Extra Rosa* (Antena 3)
* 1998-2003: *Sabor a ti* (Antena 3)
* 1999: *Sabor a Verano* (Antena 3)
* 2003: *Día a Día* (Telecinco)
* 2006: *El programa de Ana Rosa* (Telecinco)
* 2009: *La Noria* (Telecinco)

## Premios e candidaturas 
* Premio 'Estrella de la Prensa' 2011
* Premio Kapital 2012

## Véxase tamén 
### Ligazóns externas 
* Web oficial
PSY

**Park Jae-Sang** (*박재상* en coreano), coñecido artisticamente como **PSY** (*싸이*), nado en Seúl o 31 de decembro de 1977, é un artista surcoreano coñecido polos seus videoclips humorísticos e actuacións, entre as que destaca un dúo coa cantante de K-Pop Lee Hyori.

## Traxectoria
Ao longo da súa carreira profesional, apareceu en varios programas televisivos como *Good Sunday: X-Man* e *The Golden Fishery*. Durante a súa estancia nos Estados Unidos, estudou música na Universidade de Boston e na Escola de Música Berklee. Actualmente ten asinado un contrato coa discográfica YG Entertainment.

En 2012 deuse a coñecer a nivel internacional pola coreografía do single de música dance/electrónica *Gangnam Style* ata converterse nun fenómeno de Internet tras ter máis de 1.000 millóns de reproducións e máis de 5 millóns de *gústame*, desde o 15 xullo en YouTube.

## Discografía 
;Álbums de estudio
**PSY from the PSYcho World!* (2001)
**Sa 2/Adult only* (2002)
**3 PSY* (2002)
**Sa Jib (Sa House)* (2006)
**PSY Five* (2010)
*''PSY's Best 6th Part 1'' (2012)

;Sinxelos
* «Bird»
* «Singosik»
* «Bird 2» (con Kim Hyun-Juk)
* «Champion»
* «Paradise» (con Lee Jae-Hoon)
* «Artists»
* «2 Beautiful Goodbyes» Lee Jae-Hoon)
* «We Are the One»
* «Calling You Because It's Raining»
* «RIGHT NOW»
* «In My Eyes» (con Lee Jae-Hoon)
* «THANK YOU» (con Seo In-Young
* «It's Art»
* «Gangnam Style» (con HyunA)
* «Gangnam Style»

## Premios 
### MTV Europe Music Awards 
## Notas
Gangnam Style

"**Gangnam Style**" (en coreano: 강남스타일) é unha canción do cantante surcoreano de pop PSY, cuxo son combina música dance/electrónica e rap. A canción foi lanzada o 15 de xullo de 2012 e debutou no posto número un en Gaon Chart, a lista musical nacional de Corea do Sur.

O seu vídeo musical recibiu máis de 743 millóns de visitas en YouTube sen tomar en conta as visitas do sinxelo subido a canles non oficiais e a versión estendida non oficial, as cales representan máis de 150 millóns de reproducións, sendo isto un 25 por cento do total aproximadamente. Ademais, desde o 1 de novembro de 2012 converteuse no segundo vídeo máis visto, só superado por Justin Bieber con "Baby". Foi o primeiro vídeo de YouTube en superar os 1.000 millóns de reproducións, o 21 de decembro de 2012 e xa días antes superara a "Baby" como o vídeo máis visto.

miniatura|Grupo bailando a coreografía do "Gangnam Style".

## Premios e candidaturas 
### MTV Europe Music Awards 
## Notas 
## Véxase tamén 
### Outros artigos 
* PSY

### Ligazóns externas 
* Vídeo musical da canción "GANGNAM STYLE (강남스타일)" no YouTube.
Quimera

O termo **quimera** pode referirse:
* a **Quimera**, monstro da mitoloxía grega.
* a **quimera paleontolóxica**, fósil composto por partes de individuos de diferentes especies que, cando foron descubertos, se cría que eran restos dunha soa.
* a ***Quimera de Arezzo***, un dos exemplos máis coñecidos da arte etrusca.
* as **quimeras chinesas**, máis coñecidas como **leóns de Buda**. 
* as **quimeras** ou tiburóns fantasma, as especies da orde dos *Chimaeriformes*, grupo de peixes cartilaxinosos emparentados cos tiburóns.
* a **quimera**, elemento arquitectónico, figura fantástica, mítica ou grotesca (moitas veces dun animal) utilizada con fins decorativos.
* a **quimera de enxerto**, tipo de planta producida polo enxerto no punto de contacto entre o portaenxerto e o enxertado,
* a **quimera**, persoa ou animal afectado polo quimerismo. Ten tecidos xeneticamente distintos de diferente procedencia.
* unha proteína quimera é unha proteína de fusión que contén partes de dúas proteínas codificadas en xenes distintos, orixinada por unha fusión de xenes natural e artificial.
* un anticorpo quimera é un anticorpo orixinado igual que as proteínas quimera.
* un xene quimera é o resultante da fusión de porcións de dous xenes diferentes.
* por extensión, a **quimera**, idea que un forma de algo, ou algunha cousa que un imaxina como posible, pero que non ten relación coa realidade.
** a ***La Quimera***, novela de Emilia Pardo Bazán.
** ***A quimera do ouro*** (*The Gold Rush*), filme de cine mudo de Charles Chaplin.

## Notas
Trofeo Catalunya Internacional

O **Trofeo Catalunya Internacional** foi un torneo amigable de fútbol que organizaba a Federación Catalá de Fútbol e que enfrontaba á Selección de Cataluña con outro combinado internacional. Foi creado en 2009 e disputáronse cinco edicións.

## Historia 
Desde os anos 1990, a selección catalá de fútbol disputaba anualmente un partido amigable de carácter internacional, coincidindo coas festas do Nadal. No marco das reivindicacións catalás para poder participar en competicións oficiais, en 2009 o presidente a Federación Catalá de Fútbol, Jordi Casals, anunciou a conversión dese amigable nun torneo anual, bautizado como Trofeo Catalunya Internacional. Como premio para o gañador, o artista Joan Moura doou un escultura que simboliza as catro barras da senyera catalá.

Na primeira edición, que se disputou o 22 de decembro de 2009, a Cataluña de Johan Cruyff venceu por 4-2 á selección arxentina, dirixida entón por Diego Armando Maradona, quen non puido sentar no banco por unha sanción. Un ano máis tarde os anfitrións volveron levar o trofeo tras golear á mundialista Honduras por 4-0.

Na terceira edición, tras o empate, a selección catalá, nunha decisión de fair play, decidiu entregar o trofeo a Tunisia.

## Palmarés 
### Edicións 
### Equipos con máis títulos 
## Notas 
## Véxase tamén 
### Ligazóns externas 
* Web oficial da Federació Catalana de Futbol
Tekken (filme)

***Tekken*** é un filme estadounidense dirixido por Dwight H. Little que se estreou no 2010. Adaptación libre do videoxogo de Namco *Tekken*.

## Sinopse 
No ano 2039, o mundo está dominado por grandes corporacións. Unha delas é a Mishima Zaibatsu, dirixida por Heihachi Mishima, que realiza periodicamente o Iron First Tournament, un torneo de loita a nivel mundial. O protagonista é Jin Kazama, un loitador da rúa que se apunta ó torneo para vingar a morte da súa nai, asasinada por Heihachi. Acompañado polo seu mestre Lucas, deberá facer fronte a varios desafíos para chegar á súa meta.

## Personaxes 
* Jon Foo como Jin Kazama
* Mircea Monroe como Kara
* Ian Anthony Dale como Kazuya Mishima
* Cary-Hiroyuki Tagawa como Heihachi Mishima
* Kelly Overton como Christie Monteiro
* Tamlyn Tomita como Jun Kazama
* Luke Goss como Steve Fox
* Cung Le como Marshall Law
* Gary Daniels como Bryan Fury
* Candîce Hillebrand como Nina Williams
* Marian Zapico como Anna Williams
* Darrin Dewitt Henson como Raven
* Lateef Crowder como Eddie Gordo
* Gary Ray Stearns como Yoshimitsu
* Anton Kasabov como Sergei Dragunov
* Roger Huerta como Miguel Rojo
* Kiko Ellsworth como Denslow
* Louise Griffiths como Sapphire
* John Pyper-Ferguson como Bonner

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes
Vegas del Condado

**Vegas del Condado** é un concello español da provincia de León (Castela e León). A súa poboación é de 1.215 habitantes (INE 2011).

## Localidades
*Castrillo del Condado
*Castro del Condado
*Cerezales del Condado
*Moral del Condado
*Represa del Condado
*San Cipriano del Condado
*San Vicente del Condado
*Santa María del Condado
*Secos del Condado
*Vegas del Condado
*Villafruela del Condado
*Villamayor del Condado
*Villanueva del Condado

## Véxase tamén
### Ligazóns externas
*Páxina oficial do concello
Historias de Oregón

***Historias de Oregón*** é unha novela de Diego Ameixeiras, publicada por Edicións Xerais en novembro de 2011 logo de que gañase ese verán o Premio de novela por entregas de La Voz de Galicia.

## Sinopse 
A trama relaciona diversos personaxes da vila de Oregón, heterónimo literario de Ourense. A acción discorre nun verán de forte calor.

Aurora P.G. é unha muller que sofre os maltratos do seu home. Unha enfermeira que coñece a través da doazón de sangue intenta animala para que faga tai chi. Cae no cristianismo e confesa a un sacerdote que lle atrae a idea do suicidio, mais mata o seu home, Andrés Carracedo Sánchez, cun coitelo.

[Ponte sobre o río Bibei na [A Pobra de Trives|Pobra de Trives.|dereita|miniatura]]

Diana Maroto é unha rapaza de São Paulo de 20 anos que ten unha filla alá e exerce a prostitución en Oregón. É asasinada por un home, e logo de que o seu corpo apareza a tres quilómetros da ponte do Bibei, Eusebio R.S. acaba confesando o crime.

Camélia V.P. é unha prostituta portuguesa, que unha vez ao mes se cita cun construtor de sona nun motel á beira da estrada de Santiago de Compostela, a 10&nbsp;km da vila. Nunha das citas róuballe a carteira con bastantes cartos. Dá estes cartos á nai de Diana, xunto con outros recadados por emigrantes da vila, para que llos dea á súa neta.

Rafael B.D. está namorado da doutora Carme Méndez T., mais esta non quere seguir con el. Autolesiónase e contrata os servizos de Camélia.

Mateo G.L. é un peón forestal. Ten algún negocio escuro con Gumersindo E.V., quen matou a Anselmo Vázquez Prada, un construtor que lle tiña que dar uns cartos. Carlos A.N. é amigo de Mateo e irmán de Rosa A.N., á súa vez muller do construtor.

## Narración 
A obra está narrada en terceira persoa cun narrador omnisciente.

## Véxase tamén 
### Ligazóns externas 
* Ficha  na web da editorial.
Francisco Bao Rodríguez

**Francisco Bao Rodríguez** máis coñecido como **Sansón**, nado en Lavadores (Vigo) o 20 de abril de 1924 e finado en Vigo o 13 de febreiro de 2012, foi un futbolista galego moi polivalente que xogaba na demarcación de defensa. Mantivo durante máis de 80 anos o récord de futbolista que debutou con menos idade na Primeira División Española, ata que a marca foi superada en 2020.

## Traxectoria 
Formouse no Fútbol Club Vigués, que por aquel entón xogaba na segunda categoría do Campionato galego e actuaba como filial do Celta de Vigo, ata que na tempada 1939-40 sobe ao primeiro equipo pola súa gran fortaleza física, que lle granxeou o alcume de **Sansón**, para disputar a primeira tempada do club en Primeira División. Debutou o 31 de decembro de 1939 no campo do Sevilla FC aos 15 anos e 255 días, converténdose no xogador máis xove en debutar en Primeira División da historia da Liga española de fútbol, récord que se mantivo ata 2020, cando foi superado polo xogador do RCD Mallorca Luka Romero. Con todo, mantén a marca de titular de menos idade.

Porén en Vigo militaría so dúas tempadas ao ser demasiado xove para manter o nivel durante todo a campionato de liga. Sansón fichou pola Cultural y Deportiva Leonesa, coa que acada o ascenso a Segunda División.

En 1943 fichou polo Sporting de Xixón, co que en dúas tempadas ascende a Primeira División, ao ano seguinte pasa a militar ao Real Oviedo onde xogaría cinco tempadas sendo un xogador importante do equipo. En 1950 volve ao Celta, onde a súa mellor tempada foi a 1952-53 facéndose cun sitio no once titular. Porén en 1955 non acepta a oferta de renovación do Celta e ficha polo Xerez CD, onde se retirou con 31 anos.

## Notas 
## Véxase tamén 
### Ligazóns externas 
*
Valverde de la Virgen

**Valverde de la Virgen** (en leonés, *Valverde del Camín*) é un concello español da provincia de León (Castela e León). A súa poboación é de 7.442 habitantes (INE, 2021).

## Localidades 
*La Aldea de la Valdoncina
*Fresno del Camino
*Montejos del Camino
*Oncina de la Valdoncina
*Robledo de la Valdoncina
*San Miguel del Camino
*Valverde de la Virgen
*La Virgen del Camino

## Véxase tamén 
### Ligazóns externas 
*Páxina oficial do concello
The Corrs – Live

***The Corrs – Live*** é un álbum musical ao vivo lanzado en 1997 pola banda irlandesa The Corrs para o Xapón. Porén, este CD xa saíra como un disco extra para o álbum *Forgiven, Not Forgotten* en Australia no ano 1996. Posteriormente, saíu unha versión diferente do álbum para Europa.

## Listaxe de cancións 
### Versión para Xapón/Australia 
#"Runaway" (ao vivo)
#"Secret Life" (ao vivo)
#"Toss The Feathers" (ao vivo)
#"Forgiven, Not Forgotten" (acústico)
#"The Right Time" (acústico)
#"Rainy Day" 
#"The Right Time" (Dance Remix)

### Versión para Europa 
#"Leave Me Alone" (ao vivo)
#"The Right Time" (ao vivo)
#"Runaway" (ao vivo)
#"Secret Life" (ao vivo)
#"Someday" (ao vivo)
#"Love To Love You" (ao vivo)
#"Toss The Feathers" (Instrumental - ao vivo)
Antonietta Di Martino

[miniatura|280px|Antonietta Di Martino en [Berlín (2010).]]

**Antonietta Di Martino**, nada en Cava de' Tirreni (Salerno) o 1 de xuño de 1978, é unha atleta italiana, medalla mundial en 2007 e posuidora do récord italiano do Salto de altura.

## Véxase tamén 
### Outros artigos 
* Campionato do Mundo de Atletismo 2007

### Ligazóns externas 
*Antonietta Di Martino
Vallecillo

**Vallecillo** pode facer referencia a:

## Lugares
*El Vallecillo, concello español da provincia de Teruel (Aragón)
*Vallecillo, Honduras, concello hondureño do departamento de Francisco Morazán
*Vallecillo, León, concello español da provincia de León (Castela e León)
*Vallecillo, México, concello mexicano do estado de Nuevo León

## Persoas
*Érick Vallecillo (nado en 1980), futbolista hondureño
*Orlin Vallecillo (nado en 1983), futbolista hondureño
Quintela, San Salvador de Asma, Chantada

**Quintela** é un lugar na parroquia de San Salvador de Asma, no concello de Chantada, na comarca de Chantada, na provincia de Lugo. No ano 2011 tiña 40 habitantes, segundo datos do INE, dos cales 12 eran homes e 18 eran mulleres.

## Notas 
## Lugares e parroquias 
### Lugares de San Salvador de Asma 
### Parroquias de Chantada
O Arroio, As Encrobas, Cerceda

**O Arroio ** é un lugar da parroquia das Encrobas no concello coruñés de Cerceda na comarca de Ordes. Tiña 5 habitantes no ano 2011 segundo datos do INE, dos cales 2 eran homes e 3 eran mulleres.

## Notas 
## Lugares e parroquias 
### Lugares das Encrobas 
### Parroquias de Cerceda
A Enfesta, As Encrobas, Cerceda

**A Enfesta** é un lugar deshabitado da parroquia das Encrobas no concello coruñés de Cerceda na comarca de Ordes. Perdeu os seus últimos habitantes a comezos da década de 2010.

## Etimoloxía 
O topónimo *Enfesta* é un orónimo que indica un terreo irregular con bastante pendente.

## Lugares e parroquias 
### Lugares das Encrobas 
### Parroquias de Cerceda 
## Notas
El Vallecillo

**El Vallecillo** é un concello español da provincia de Teruel (Aragón). A súa poboación é de 61 habitantes (INE 2011).

## Véxase tamén 
### Ligazóns externas 
* Turismo de Aragón. El Vallecillo
Gran Premio do Brasil de 2012

O **Gran Premio do Brasil de 2012**, formalmente **Formula 1 Grande Prêmio Petrobras do Brasil 2012** foi a vixésima e última carreira da tempada de Fórmula Un de . Disputouse o 25 de novembro de 2012 no Autódromo José Carlos Pace.

Durante os adestramentos libres, os equipos puideron probar un pneumático experimental para coñecer as gomas que usarán en .

## Clasificación 
### Cualificación 
### Carreira 
## Posicións despois da carreira 
;Clasificación no campionato de pilotos

;Clasificación no campionato de construtores

**Notas:**
* Só os cinco primeiros postos están incluídos en ambos os grupos de clasificación.
* O equipo e o piloto en letra grosa foron os gañadores dos respectivos campionatos.

## Notas 
## Véxase tamén
Valencia de Don Juan

**Valencia de Don Juan** é un concello español da provincia de León (Castela e León). A súa poboación é de 5.094 habitantes (INE 2011).

## Localidades
*Cabañas
*Valencia de Don Juan

## Véxase tamén
### Outros artigos
* Castelo de Valencia de Don Juan.
### Ligazóns externas
*Páxina oficial do concello
Valderrueda, León

**Valderrueda** é un concello español da provincia de León (Castela e León). A súa poboación é de 1.001 habitantes (2011).

## Localidades 
* Caminayo
* Carrizal
* Cegoñal
* La Espina
* Ferreras del Puerto
* La Mata de Monteagudo
* Morgovejo
* Las Muñecas
* El Otero de Valdetuejar
* Puente Almuhey
* La Red de Valdetuejar
* Renedo de Valdetuejar
* San Martín de Valdetuejar
* La Sota de Valderrueda
* Soto de Valderrueda
* Taranilla
* Valcuende
* Valderrueda
* Villacorta
* Villalmonte
* Villamorisca

## Véxase tamén 
### Ligazóns externas 
* Páxina oficial do concello
Beautiful Day

"**Beautiful Day**" é unha canción da banda de rock irlandesa U2. É o primeiro curte do seu álbum do ano 2000 ''All That You Can't Leave Behind*, e foi publicado como principal sinxelo do disco o 9 de outubro do 2000. Foi un éxito comercial, axudando a que o álbum chegase a ser disco multi-platino, e trátase dun dos maiores *hits* da banda ata a data. Ao igual que outros temas de *All That You Can't Leave Behind'', "Beautiful Day" lembra ao son da banda de anos atrás.

A canción recibiu boas críticas, e converteuse no seu cuarto sinxelo número 1 no Reino Unido e o primeiro nos Países Baixos. O tema acadou o posto 21 nos Estados Unidos, o posto máis alto da banda nese país dende "Discothèque", editado en 1997. No ano 2001 a canción gañou tres premios Grammy: canción do ano, gravación do ano, e mellor interpretación de rock por un dúo ou grupo con voces.

## Listaxe de cancións
Manuel Bárcena Andrés

**Manuel Bárcena Andrés-García**, II Conde de Torrecedeira, nado en Vigo en 1877 e finado en Cedeira o 9 de abril de 1927, foi un diplomático e empresario galego.

## Traxectoria 
Primoxénito do matrimonio entre Manuel Bárcena Franco, I Conde de Torrecedeira, e Dolores de Andrés-García López. Estudou en Londres. Foi consignatario de buques,  cónsul de Inglaterra en Vigo e primeiro presidente do Celta de Vigo. Herdou o título nobiliario en 1908. Foi promotor do parque las Cabañas.

Casou o 31 de agosto de 1904 en Santo André de Cedeira con Obdulia Castro Montenegro, filla de Felipe Castro e Amparo Montenegro Sierra. Deste matrimonio naceron doce fillos, catro mulleres e oito homes, entre os cales estaban Manuel Bárcena Castro III Conde de Torrecedeira e Felipe Bárcena Castro IV Conde de Torrecedeira.

Finou en Cedeira o 9 de abril de 1927 aos 49 anos.

## Notas 
## Véxase tamén 
### Bibliografía 
* 

### Ligazóns externas 
* "Nuevos tiempos para la nobleza" *Faro de Vigo*, 22/4/2007 .
Quinteliña, San Salvador de Asma, Chantada

**Quinteliña** é un lugar na parroquia de San Salvador de Asma, no concello de Chantada, na comarca de Chantada, na provincia de Lugo. No ano 2011 tiña 28 habitantes, segundo datos do INE, dos cales 13 eran homes e 15 eran mulleres.

## Notas 
## Lugares e parroquias 
### Lugares de San Salvador de Asma 
### Parroquias de Chantada
Federación Catalá de Fútbol

A **Federación Catalá de Fútbol** (en catalán: *Federació Catalana de Futbol*) é o organismo reitor do fútbol en Cataluña.

Desde a súa fundación ata 1940 foi a encargada de organizar o Campionato de Cataluña de fútbol. Actualmente organiza a Copa Cataluña, todas as categorías dende a Terceira División cara a abaixo, así como a selección catalá de fútbol. Dende 2009 organiza tamén o Trofeo Catalunya Internacional.

## Presidentes 
## Véxase tamén 
### Ligazóns externas 
* Sitio web oficial
O Convento, San Salvador de Asma, Chantada

**O Convento** é un lugar na parroquia de San Salvador de Asma, no concello de Chantada, na comarca de Chantada, que pertence a provincia de Lugo.

## Toponimia
O topónimo **O Convento** débese á presenza no lugar do mosteiro de San Salvador de Asma.
## Lugares e parroquias 
### Lugares de San Salvador de Asma 
### Parroquias de Chantada